ΓΡΑΠΤΗ ΕΡΩΤΗΣΗ E-3654/02

υποβολή: Rosa Migulez Ramos (PSE) προς την Επιτροπή

(18 Δεκεμβρίου 2002)

Θέμα: Πετρελαιοκηλίδα στη Γαλικία: νομοθεσία ΕΕ. Ηνωμένων Πολιτειών.

Η κοινοτική νομοθεσία που αφορά την μεταφορά επικίνδυνων και τοξικών εμπορευμάτων φιλοδοξεί να μοιάσει στην αντίστοιχη των Ηνωμένων Πολιτειών όπως αυτή διαμορφώθηκε μετά το ατύχημα του Exxon Valdez και που είχε ως αποτέλεσμα να αποτρέψει την επανάληψη ενός παρόμοιου ατυχήματος. Η ευρωπαϊκή νομοθεσία, η οποία είναι λιγότερο αυστηρή από την αμερικανική, παρά τις επανειλημμένες σοβαρές καταστροφές κοντά στις ακτές μας, δεν μπόρεσε να αποτρέψει την μεγάλη καταστροφή που προκάλεσε η πετρελαιοκηλίδα του Prestige για τις ακτές μας, τους κατοίκους της και συγκεκριμένους οικονομικούς τομείς.

Πολλοί είναι οι εμπειρογνώμονες που θεωρούν πως δεν αρκεί να νομοθετείς, αλλά πρέπει κυρίως να εφαρμόζεις, όπως το έπραξαν οι αμερικανοί, ένα σύστημα εποπτείας και ελέγχου ικανό ναποχρεώνει τα σκάφη να πληρούν τις κοινοτικές προδιαγραφές, ένα ευρωπαϊκό σύστημα ακτοφυλακής όπως αυτό που θέσπισαν οι αμερικανοί μετά την ψήφιση του νόμου περί ναυσιπλοΐας (Oil shipping act).

Ποιες πρωτοβουλίες προτίθεται να αναλάβει η Επιτροπή ώστε, όχι μόνο να επισπεύσει την έναρξη ισχύος των διατάξεων που περιέχουν οι δέσμες νομοθετημάτων Erika Ι και Erika ΙΙ εκ μέρους των κρατών μελών αλλά επίσης και για να συμπληρωθεί η νομοθετική αυτή προσπάθεια με επιπλέον μέτρα εν συνεχεία των διδαγμάτων που αντλήσαμε όλοι μας από αυτή τη φυσική καταστροφή, τόσο οι νομοθέτες όσο και οι κυβερνητικοί αρμόδιοι·

Απάντηση της κας de Palacio εξ ονόματος της Επιτροπής

(17 Φεβρουαρίου 2003)

Η Επιτροπή θεωρεί ότι στο πλαίσιο των συγκρίσεων διαφόρων συστημάτων, είναι σκόπιμο να αναλυθούν οι πολιτικές των Ηνωμένων Πολιτειών και της Ένωσηςπό το πρίσμα των αντίστοιχων γεωγραφικών θέσεων.

Όντας αντιμέτωποι με την καταστροφή που προκάλεσε το ναυάγιο του πετρελαιοφόρου Prestige, στα ανοικτά των ακτών της Γαλικίας, η Επιτροπή αξιοποίησε την ευκαιρία της συνειδητοποίησης των κινδύνων που απορρέουν από τη θαλάσσια μεταφορά βαρέος μαζούτ προκειμένου να ζητήσει από τα κράτη μέλη την ταχεία εφαρμογή των νομοθετικών διατάξεων Erika I και Erika II, καθώς και για να προτείνει νέα μέτρα.

Έτσι, η Επιτροπή εξέδωσε, στις 3 Δεκεμβρίου 2002(1), ανακοίνωση για τα ληπτέα μέτρα κατόπιν του ναυαγίου του πετρελαιοφόρου Prestige. Στα συμπεράσματα του Συμβουλίου Μεταφορές της 6ης Δεκεμβρίου 2002 επιβεβαίωσε τη στράτευσή της στην προώθηση των πρωτοβουλιών της για την αποφυγή της επανάληψης τέτοιων καταστροφών και για την καταπολέμηση των επιπτώσεών τους. Τέλος, το Ευρωπαϊκό Συμβούλιο της Κοπεγχάγης, στις 12 και 13 Δεκεμβρίου 2002, ανεγνώρισε την εν προκειμένω επάρκεια της Επιτροπής και χαιρέτισε τα μέτρα που έλαβε το εν λόγω όργανο για να αντιμετωπίσει τις συνέπειες του ναυαγίου.

Στην παρούσα φάση, η Επιτροπή έχει λάβει όλα τα αναγκαία μέτρα για την επιτάχυνση της σύστασης του μελλοντικού Ευρωπαϊκού Οργανισμού για την Θαλάσσια Ασφάλεια. Ο διορισμός του εντεταλμένου διευθυντή του κου Willem De Ruiter, πραγματοποιήθηκε στις 29 Ιανουαρίου 2003. Επίσης, η Επιτροπή δρομολόγησε τη σύσταση του κοινοτικού συστήματος παρακολούθησης της θαλάσσιας κυκλοφορίας SafeSeaNet. Επιπλέον, ζήτησε από τα κράτη μέλη να καταρτίσουν, σε προκαταληπτική βάση, εθνικά σχέδιαποδοχής των κινδυνευόντων πλοίων σε καταφύγια, και συνεκάλεσε συντονιστική συνεδρίαση για το θέμα αυτό στις 31 Ιανουαρίου 2003.

Όσον αφορά τα νέα μέτρα,πεβλήθη από την Επιτροπή, στις 20 Δεκεμβρίου 2002, στο Συμβούλιο και στο Ευρωπαϊκό Κοινοβούλιο, πρόταση κανονισμού(2) με τον οποίο απαγορεύεται η μεταφορά βαρέος μαζούτ από πετρελαιοφόρα μονού κύτους, τα οποία κατευθύνονται ή αποπλέουν από λιμένες της Ένωσης και επιταχύνεται η αντικατάσταση των πλοίων μονού κύτους από πλοία διπλού κύτους.

Η Επιτροπή ζήτησε την επείγουσα, εκ μέρους του Συμβουλίου και του Ευρωπαϊκού Κοινοβουλίου, εξέταση του κειμένου αυτού, προκειμένου να εγκριθεί το συντομότερο δυνατόν. Πρέπει ναπογραμμιστεί ότι τα προτεινόμενα μέτρα είναι, σε ορισμένα σημεία, αυστηρότερα απ' ό,τι οι αντίστοιχες αμερικανικές κανονιστικές διατάξεις.

Επίσης, η Επιτροπή δρομολόγησε την κατάρτιση σειράς νέων νομοθετικών μέτρων για την επιβολή ποινικών κυρώσεων σε κάθε πρόσωπο (δηλαδή όχι μόνο στον πλοιοκτήτη αλλά και στον ιδιοκτήτη του φορτίου, στον νηογνώμονα ή σε οποιοδήποτε άλλο εμπλεκόμενο πρόσωπο) που είναιπεύθυνο για ρύπανση εκ σοβαρής αμελείας. Θα προταθούν διατάξεις για την αντιμετώπιση των εσκεμμένων εκχύσεων από πλοία, οι οποίες θα συμπληρωθούν από μέτρα για τη συγκέντρωση αποδεικτικών στοιχείων και την δίωξη των παραβατών.

(1) COM(2002)681 τελικό.

(2) COM(2002)780 τελικό.